Module
Contents
Index 🔎︎

# Migrar macros

L'Asistente de migración de macros de documentu de base de datos mueve les macros esistentes dende los subdocumentos d'un ficheru antiguu de Base al área d'almacenamientu de macros del nuevu ficheru de Base.

Antes, les macros namái podíen morar nos subdocumentos de testu de formularios ya informes. Agora les macros puen almacenase n'el mesmu ficheru de Base. Esto significa qu'agora ye posible llamar a les macros n'ficheros de Base dende cualesquier de les sos subcomponentes: formularios, informes, diseñu de tables, diseñu de consultes, diseñu de relaciones, vista de datos de tabla.

Sicasí, téunicamente nun ye posible almacenar macros coles mesmes nun ficheru de Base y nes sos subdocumentos. Por tanto, si deseya axuntar delles macros nueves al ficheru de Base, al empar que caltién les macros antigües esistentes almacenaes nos subdocumentos, tien de mover les macros antigües esistentes hasta l'área d'almacenamientu de macros del ficheru de Base.

L'Asistente de migración de macros de documentu de base de datos pue mover les macros hasta l'área d'almacenamientu del ficheru de Base. De siguío, pue esaminar les macros y editales según seya necesariu.

Por exemplu, ye posible que les macros de los subdocumentos tuvieren los mesmos nomes de módulu y de macro. Dempués de mover les macros a una área d'almacenamientu de macros común, tien d'editales por que tengan nomes únicos. L'asistente nun pue llevar a cabu esta xera.

L'asistente pue realizar una copia de seguridá del ficheru de Base n'otra carpeta de la so elección. L'asistente camuda el ficheru de Base orixinal. La copia de seguridá permanez ensin cambeos.

## Anterior

Repare les opciones del diálogu que s'efeutuaron nel pasu anterior. La configuración actual nun se camudó. Esti botón namái pue activase a partir de la páxina 2 d'equí p'arriba.

## Siguiente

Faiga clic nel botón Siguiente, y l'Asistente utiliza la configuración actual del diálogu y avanza al pasu siguiente. Si yá s'atopa nel últimu pasu, el botón convertir en Crear.

## Finar

Aplica tolos cambeos y zarra l'asistente.

## Encaboxar

Al faer clic en Encaboxar, el diálogu zarrar ensin guardar los cambeos efeutuaos.

Temes rellacionaes

An in depth explanation by the developers (Wiki).