Module
Contents
Index 🔎︎

# Funciones de LibreOffice Draw

LibreOffice Draw dexa crear dibuxos simples y complexos, y esportalos en dellos formatos habituales pa imaxes. Pue inxertar tables, diagrames, fórmules y otros elementos creaos con programes de LibreOffice nos sos dibuxos.

## Imaxes Vectoriales

LibreOffice Draw crea imaxes vectoriales usando llinies y curves definíes por vectores matemáticos. Los vectores describen llinies, elipses y polígonos, según la so xeometría.

## Creación d'Oxetos 3D

Pue crear oxetos 3D cenciellos como cubos, esferes y cilindros en LibreOffice Draw ya inclusive modificar la fonte de lluz de los oxetos.

## Cuadrícules y guíes

Les cuadrícules y guíes constitúin una ayuda visual p'alliniar los oxetos del dibuxu. Tamién se pue optar por axustar un oxetu a una llinia de la cuadrícula, una llinia de guía o al borde de dalgún otru oxetu.

## Conexón d'Oxetos p'Amosar Rellaciones

Pue coneutar oxetos de LibreOffice Draw por aciu de llinies especiales llamaes "coneutores" p'amosar la rellación ente los oxetos. Los coneutores acóplense a los puntos d'adhesión de los oxetos de dibuxu y permanecen acoplaos cuando los oxetos coneutaos muévense. Los coneutores son útiles pa crear diagrames d'organización y téunicos.

## Visualización de les Dimensiones

Los diagrames téunicos amuesen davezu les dimensiones de los oxetos nel dibuxu. En LibreOffice Draw pue usar les llinies de dimensiones pa calcular y visualizar les dimensiones lliniales.

## Galería

La galería contién imaxes, animaciones, soníos y otros elementos que puen inxertase y utilizase nos dibuxos y n'otros programes de LibreOffice.

## Formatos de ficheros d'Imaxes

LibreOffice Draw esporta en munchos de los formatos habituales de ficheru gráficu como BMP, GIF, JPG y PNG.